# Συνέντευξη με μία τροχονόμο

Μία τροχονόμος επισκέπτεται το σχολείο και τα παιδιά της παίρνουν συνέντευξη. Ας δούμε τι είπε για την ασφάλεια στους δρόμους.
-Τι πρέπει να κάνουν οι οδηγοί για να προστατεύουν τους πεζούς;
-Αρχικά θα πρέπει να τηρούν τα όρια ταχύτητας, δηλαδή να μην τρέχουν για να μπορούν εύκολα να έχουν τον έλεγχο του δρόμου. Στη συνέχεια θα πρέπει να τηρούν τον κώδικα οδικής κυκλοφορίας τον γνωστό μας KOK.
-Τι σημαίνει αυτό; Αυτό σημαίνει ότι θα πρέπει να ακολουθούν τους κανόνες και τα σήματα της οδικής ασφάλειας. Τα σήματα της τροχαίας είναι εικόνες που μεταφέρουν ένα μήνυμα χωρίς λόγια ώστε κάποιος να μπορεί γρήγορα να το αναγνωρίσει.
-Μπορείτε να μας δώσετε ένα παράδειγμα; Ας πούμε, το γνωστό σε όλους μας STOP, που σημαίνει ότι πρέπει υποχρεωτικά να σταματήσεις, για να ελέγξεις ότι δεν έρχεται κάποιος άλλος που έχει προτεραιότητα. Ή το στρογγυλό κόκκινο σήμα με την άσπρη γραμμή στη μέση που σημαίνει ότι απαγορεύεται η διέλευση, δηλαδή δεν επιτρέπεται να οδηγήσεις σε αυτό το δρόμο, γιατί προφανώς θα έρχεται κάποιο άλλο όχημα από την άλλη κατεύθυνση.
-Σας ευχαριστούμε πολύ.
-Α! Υπάρχει και ένας άλλος κανόνας που δεν είναι γραμμένος.
-Ποιος;
-Οι οδηγοί, είναι πάντα ευγενικοί και χαμογελαστοί!

Your browser does not support the audio element.